FOTO'S: 10 van Rolene Strauss se móóiste rokke | SARIE
FOTO: Instagram @rolenestrauss
FOTO'S: 10 van Rolene Strauss se móóiste rokke
Die wêreld se mooiste vrou én trots Suid-Afrikaans – Mej. Wêreld, Rolene Strauss, kan altyd deur 'n ring getrek word (in plaaslike styl natuurlik)! Ons het haar mooiste SA-ontwerpersrokke uitgekies:
1. Rolene het sommer met die intrapslag as Mej. Wêreld die styl-pas begin aangee met dié roosgoue ontwerp van Biji Couture.
2. Rolene het behoorlik geblom by die Mej. Wêreld-Kerspartytjie in dié mooi Casper Bosman-uitrusting.
3. Rolene lyk soos 'n Griekse godin in dié Biji La Maison-ontwerp by die Mej. Indonesië-finaal waar sy die kroning behartig het.
4. Casper Bosman het wéér gesorg dat Rolene op haar mooiste lyk met dié elegante peplum-tweestuk. Sy het dit gedra tydens die Variety Telethon 2015 in Iowa, waar sy saam met die akteur Jason Cook fondse ingesamel het vir minderbevoorregte kinders.
5. Rolene het die nuwe Mej. Suid-Afrika-finaliste in dié engelrok van Casper Bosman ontmoet.
6. Ons Mej. Wêreld sit haar beste voetjie voor in 'n aandrok deur Anel Botha Couture vir die Mej. Suid-Afrika-finaal in Sun City.
7. Rolene skitter in 'n Biji La Maison-aandrok by Glamour-tydskrif se "Mees Glansryke"-toekennings.
8. Elegant in dié kantrok van Danielle Margaux vir Variety se kinder-liefdadigheidstoekennings in die Verenigde Koninkryk.
9. Casper Bosman se liggroen rok met blinkers was perfek vir die "High Tea with Rolene Strauss" wat R130 180 ingesamel het ten bate van minderbevoorregte skole. Hier is sy saam met adjunk-president Cyril Ramaphosa afgeneem.
10. Sonnige Barcelona het gasheer gespeel vir die CineEurope-uitstalling, en Rolene was daar in al haar Biji La Maison-glorie. Die funksie is ten bate van Variety se Internasionale Kinderfonds gehou.